Хатанбаатарын Лхагвасүрэн

Хатанбаатарын Лхагвасүрэн (1966 оны 12-р сарын 21-нд Улаанбаатар хотод  төрсөн) МУГЖ, Төрийн Соёрхолтнь Харанга хамтлагийн гоцлол дуучин юм.  Мөн түүнийг Монголын рок попын хаан гэж заримдаа нэрийдэх нь бий.

Харангаас өмнө
Түүний эцэг бага байхад нь эхээс нь салж явсан тул эхээрээ овоглосон тэрээр 6 хүүхэдтэй айлын ууган хүүхэд болж төрсөн байна. Багаасаа хөгжим сонирхож дуу дуулж бөмбөр тоголдог байжээ. 1983 онд Цэргийн хөгжимд орж, 029-р ангийн хөгжмийн салаанд нарийн бүрээ тоглодог байжээ. 1989 онд Харанга хамтлагт орсон. 

Харанга хамтлаг
Харанга хамтлагт орсон түүх МУГЖ Ц.Энхманлайн ярилцлагаас "Амьдрал" концертыг тоглохоос сарын өмнө "Томоотой хүн" гэж дуу хийгээд Чука бэлтгэл хийгээд долоо хонож байсан юм. Гэтэл би ердөө энэ рок дууг дуулж чадахгүй учраас Рок дуучин авсан дээр гэсэн. Тэр рок дуучин чинь хаана байгаа юм бэ гэтэл "Би нэг бацаан мэднэ, их хөөрхөн дуулдаг" гээд түүнийг дагуулаад ирсэн. Тэгээд Лхагваа ирээд "Шүүдэр цэцэг"-ийг гитартай дуулж шалгуулж байсан. Бид за яахав явж бай хариу хэлнэ гээд явуулсан. Дуулж байгаа нь бол таалагдсан. Гэхдээ рок стильтэй биш цээлхэн гоё хоолойгоор дуулаад байсан л даа. Хоолойны чадал бүх юм нь болж байсан болохоор бид хэд "Энэ хүүхдийг аваад стилийг нь бага зэрэг эвдээд рок болгож болох юм. Өөрөө хүсвэл авна" гээд дахиж дуудсан. Тэгээд "За, бүх насаараа бидэнтэй хамт дуулж чадах уу" гэж асуусан чинь "Чадна" гэсэн. Ингэж л манай хамтлагт орж байсан түүхтэй" гэжээ.

Тэрээр Харанга хамтлагтайгаа олон дуу хийснээс "Бодлын тэнгис", "Бүсгүйн заяа" зэрэг дуунууд нь хит болсон юм юм.

Хувийн карьер
Х.Лхагвасүрэн Харанга хамтлагаас гадна хувийн уран бүтээлээ туурвидаг билээ. 2008 онд анхны цомгоо "Харангын Лхагваа" нэртэй гаргасан нь одоог хүртэл /2014 оны байдлаар/ шилдэг борлуулалттай цомгийн жагсаалтын топ 10-аас буугаагүй байгаа нь түүний ямар чансаатай уран бүтээлч болохыг харуулж байгаа юм. Түүний дуулсан "Толин хул", "Сар шиг хол нутаг" зэрэг дуунууд нь Монгол түмний дуулах дуртай дуунууд юм

Харанга хамтлагийн аргил гитарчин Ц. Чулуунбатын ая, Г. Батхүүгийн үг "Толин хул" (төрийн шагналт бүтээл) дууг Х. Лхагвасүрэн 2005 онд дуулж "амьдруулсан" нь одоо Наадмын сүлд дуу болоод байна. Тэрээр Монгол Улсын Гавьяат Жүжигчин цол тэмдэгийг 2014 оны 3 сард Монгол Улсын Ерөнхийлөгч Ц. Элбэгдоржоос гардан авсан билээ

Хар тамхины хэрэг
2007 онд хар тамхины хэргээр 7 жилийн ял авчээ. 2009 оны 6 сард Монгол Улсын Ерөнхийлөгч Намбарын Энхбаярын өршөөлөөр суллагдсан.  

Гавьяа шагнал
 Монгол улсын соёлын тэргүүний ажилтан  (1999)
 Эрх Чөлөөний Одон (2002)
 Эх Орны Төлөө (2013)
 Монгол улсын гавьяат жүжигчин (2014)
 Монгол Улсын Төрийн шагнал Харанга хамтлагийн таван уран бүтээлд Төрийн соёрхол хүртээв, нийтлэгдсэн 2019-12-29, хандсан 2019-12-29 (2019 он)

Цомог
 Харангын Лхагваа (2008)
 Тэнгэрлэг андууд (2011)
 Нарыг хайрла(2011)
 Замбатив (2011)
 Мөнх Хөх Тэнгэр (2013)
 Монгол ээж (2014)

Тоглолт
 Нарыг хайрла (2011)
 Морин хуур, Толин хул (2013, 2014)
 Монгол ээж (2014)
 Нарыг Хайрла (2023)

 Цахим холбоос 
 Албан ёсны Фейсбүүк хуудас

 Эшлэл 

Ангилал:Харанга
Ангилал:Монголын дуучин
Ангилал:Рок дуучин
Ангилал:Монгол Улсын Төрийн шагналтан
Ангилал:Гавьяат Жүжигчин (Монгол)
Ангилал:Монгол улсын соёлын тэргүүний ажилтан
Ангилал:Эрх Чөлөөний Одон шагналтан
Ангилал:Эх Орны Төлөө шагналтан
Ангилал:Улаанбаатарын хүн
Ангилал:Монголчууд
Ангилал:1966 онд төрсөн